b"\n_START_ARTICLE_\nIvana Andr\xc3\xa9s Sanz\n_START_SECTION_\nTraject\xc3\xb2ria\n_START_PARAGRAPH_\nFutbolista des dels cinc anys, els seus inicis en el futbol van tenir lloc en l'equip de la seua localitat, l'Aielo CF. En 2005 participa en un campus del Val\xc3\xa8ncia CF i es va incorporar a l'escola del D.S.V. Col\xc2\xb7legi Alemany (predecessor del\xc2\xa0Val\xc3\xa8ncia Club de Futbol femen\xc3\xad). Tamb\xc3\xa9 se li obren les portes de la selecci\xc3\xb3 valenciana, arribant al primer equip valencianista en la temporada 2009-2010._NEWLINE_Ivana ha estat Internacional Sub-16, Sub-17 i Sub-19 amb la Selecci\xc3\xb3 Espanyola, havent estat campiona d'Europa Sub-17 \xc2\xa0en dos ocasions; medalla de bronze en el mundial Sub-17 de l'any 2010 a Trinidad i Tobago, i subcampiona d'Europa Sub-19 a Turquia. Com a jugadora, ha destacat per la conducci\xc3\xb3 de la pilota i la seua seguretat defensiva._NEWLINE_Al juny de 2015 va passar a formar part de la Selecci\xc3\xb3 Absoluta, sent una de les 23 jugadores convocades per al Mundial del Canad\xc3\xa0."